Avinurme tünnilaat

Avinurme tünnilaat (varem Avinurme pütilaat) on igal suvel Avinurme staadionil toimuv laat. Erandina on laat pausil olnud kahel koroonaaastal.

Esimene Avinurme pütilaat toimus 23. juunil 2000.Avinurme I pütilaat Avinurme valla kodulehel (vaadatud 05.09.2018) Pütilaat pani aluse traditsioonidele, mis jätkuvad ja arenevad tünnilaadal.

Pütilaat toimus seitsmel korral ja korraldajaks oli MTÜ Avijõe Selts. Aastal 2007 muutusid korraldajad ja nii muutus ka varem teada olev pütilaat tünnilaadaks. Igal aastal on laadal olnud erinev kohalikke kõnetav teema.

Aastani 2017 kuulus Avinurme Ida-Virumaa maakonda, kuid haldusreformi käigus liitus Avinurme vald Kasepää valla, Lohusuu valla, Mustvee linna ja Saare vallaga ja seetõttu alates aastast 2018 peetakse tünnilaata Jõgeva maakonnas Mustvee vallas.

Laadal kaubeldakse traditsiooniliselt käsitööga ja au sees on puutöö, kuid leiab ka istikuid, söögipoolist ja laada loose. Tünnilaadal on alati päevajuhid ja programm, kus kohalikud ja külalised esineda ja võimeid proovile panna saavad. Samuti on oluline koht vanavaral ja suslal. Tullakse kokku ja kohtutakse sugulaste ning tuttavatega.

Viited

Välislingid
 Avinurme tünnilaat Avinurme valla kodulehel
 Avinurme I pütilaat Avinurme valla kodulehel

Kategooria:Mustvee vald
Kategooria:Eesti laadad
Kategooria:Eesti käsitöö
Kategooria:Puidutöötlemine